Caraboctonidae

Caraboctonus
 Hadruroides
 Hadrurus
 Hoffmannihadrurus

Caraboctonidae er en gruppe (familie) av skorpioner. Denne gruppen av til dels ganske store skorpioner finnes bare i Amerika.

 Utseende 
Ganske store (i alle fall opptil 15 centimeter), slanke skorpioner. Kroppen er hvelvet. Pedipalpene (klørne) er ganske kraftige med lange fingre, ofte gule på farge. Brystplaten (sternum) som sitter mellom beina er bred og femkantet. Halen er ganske lang, ofte gul og med lange, utstående hår.

 Levevis 
Disse skorpionene lever mest i tørre områder og er utbredte i ørkenstrøk. De kan leve nokså lenge. Noen arter, særlig den store Hadrurus arizonensis, er populære som kjæledyr.

 Farlige arter 
Stikkene fra Caraboctonidae kan være smertefulle, men er regnet som ufarlige for mennesker. 

 Utbredelse 
Familien er utbredt i Amerika fra det sørvestlige USA sørover, inkludert Galápagos-øyene.

 Systematisk inndeling 

 rekke leddyr, Arthropoda
 underrekke Chelicerata
 klasse edderkoppdyr, Arachnida – omfatter de landlevende cheliceratene
 underklasse Dromopoda
 gruppe Novogenuata
 orden skorpioner, Scorpionida (= Scorpiones)
 gruppe Neoscorpionina – alle de nålevende artene hører til her
 overfamilie Iuroidea 
 familie Caraboctonidae Kraepelin, 1905
 underfamilie Caraboctoninae
 Caraboctonus keyserlingi Pocock, 1893 
 slekten Hadruroides Pocock, 1893 – 10 arter
 underfamilie Hadrurinae
 slekten Hadrurus Thorell, 1876 – 6 arter
 Slekten Hoffmannihadrurus Fet & Soleglad, 2004 – 2 arter

 Kilder 
 Jan Ove Rein: The Scorpion Files- Caraboctonidae

 Eksterne lenker 

 Bildegalleri over nordamerikanske arter

Kategori:Skorpioner
Kategori:Edderkoppdyr formelt beskrevet i 1905